Държавен вестник, бр. 27, 2005 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  27
ни в таксономично отношение семейства, с
което се преодоляват естествените физиологич-
ни, репродуктивни и рекомбинантни бариери,
и които не са техники, използвани в традицион-
ното размножаване и селекция.
19. “Гостоприемник” е клетка или органи-
зъм, възприемчив към специфичен инфекцио-
зен агент или подпомагащ репликацията на
плазмид, вирус или друга форма на чужда ДНК.
20. “Вектор” е молекула ДНК, изолирана от
плазмид или вирус, в която могат да бъдат вклю-
чени или клонирани фрагменти от друга ДНК.
Векторът съдържа едно или повече специфич-
ни места за рестрикция и може автономно да се
реплицира при определени условия.
21. “Маркерни гени” са нуклеинно-киселин-
ни последователности, служещи за установява-
не извършването на преноса на гени при създа-
ването на ГМО.
22. “Уникален код” е комбинация от цифри
и латински букви, която служи за идентифици-
ране на ГМО.
23. “Освобождаване в околната среда” е вся-
ко съзнателно въвеждане в околната среда, с
изключение на пускането на пазара, на ГМО
или комбинация от тях, за които не се използ-
ват специфични мерки за ограничаване на кон-
такта им с околната среда и за осигуряване на
високо ниво на безопасност за човешкото здра-
ве и околната среда.
24. “Пускане на пазара” е предоставянето на
продукта безплатно или срещу заплащане за
първи път, при което той преминава от етапа
на производство или внос към етапа на раз-
пространение и/или използване.
25. “Продукт” е материал, състоящ се или
съдържащ ГМО или комбинация от ГМО, кой-
то се пуска на пазара. Смята се, че продуктът е
състоящ се или съдържащ ГМО, ако случайно
попадналите или технически неизбежните сле-
ди на ГМО в него са повече от 0,5 на сто.
26. “Работа в контролирани условия” е всяка
дейност, при която организмите генетично се
модифицират или при която тези генетично мо-
дифицирани организми се култивират, съхра-
няват, превозват, унищожават, премахват или
се използват по друг начин и за която се изпол-
зват физични прегради или комбинация от фи-
зични и химични и/или биологични прегради за
ограничаване на контакта на ГМО с населени-
ето и околната среда.
27. “Авария” е всеки инцидент, включващ
значително и непреднамерено освобождаване
на ГМО вследствие на работата с тях в контро-
лирани условия, което може да представлява
непосредствена или последваща опасност за
човешкото здраве или за околната среда.
28. “Непосредствени последици” са после-
диците върху човешкото здраве или околната
среда, които се наблюдават по време на перио-
да на освобождаването на ГМО в околната сре-
да или на пускането на ГМО на пазара. Непос-
редствените последици могат да бъдат преки
или косвени.
29. “Кумулативните дългосрочни последи-
ци” са натрупаните последици общо върху чо-
вешкото здраве и околната среда, включител-
но върху плодородието на почвата, разгражда-
нето на органични съставки в почвата, храни-
телната верига, биологичното разнообразие,
здравето на животните и проблемите на устой-
чивостта към антибиотици.
30. “Базов източник” е източник за добив на
горски репродуктивни материали, включен в
горската семепроизводствена база.
31. “Ниво на защита” е комплекс от мерки за
защита и безопасност на хората и околната
среда, който цели да се ограничи до възможно
най-ниска степен контактът между помещени-
ята за работа и околната среда, от една страна,
и ГМО, от друга страна, при работа с тях в кон-
тролирани условия.
32. “Повторно” е нарушението, извършено в
едногодишен срок от влизането в сила на наказа-
телното постановление, с което на нарушителя
се налага наказание за същото по вид нарушение.
33. “Внос” е поставянето на ГМО, въведени
на митническата територия на Република Бъл-
гария, под митнически режим, различен от ре-
жима транзит.
34. “Износ” е:
1) постоянното или временното напускане
на митническата територия на Република Бъл-
гария на ГМО, които са били произведени на
територията на страната или са били поставени
под режим внос;
2) реекспортът на ГМО, които не отговарят на
условията по т. 1 и които са поставени под мит-
нически режим, различен от режима транзит.
35. “Износител” е всяко физическо или юри-
дическо лице, подало или от името на което е
подадено заявлението за износ, т.е. лицето, кое-
то към момента на подаване на заявлението е
страна по договора с получателя в другата стра-
на и има правомощието да определи, че генетич-
но модифицираният организъм е за изпращане
извън митническата територия на Република
България. Когато договор за износ не е бил склю-
чен или лицето, което е страна по договора, не
действа от свое име, решаващо е правомощието
за определяне, че генетично модифицираният
организъм е за изпращане извън митническата
територия на Република България.
36. “Трансгранично придвижване” е при-
движване на ГМО от територията на една дър-
жава в друга.
37. “Биологично разнообразие” е разно-
образието сред живите организми от всякакъв
вид, включително сухоземните, морските и
други водни екосистеми и екологични комп-
лекси, от които те са част, включително вът-
ревидовото разнообразие и това между видо-
вете и екосистемите.
§ 2. Не са методи на генетична модификация:
1. ин-витро оплождане;
2. естествени процеси, като конюгация, транс-
дукция и трансформация;
3. полиплоидно индуциране.